|  |  |  |
| --- | --- | --- |
| **Základná škola s MŠ**  **Vitanová 90**  **027 12 Vitanová** | **Interná smernica** | **Platnosť od** |
| **SMERNICA** **OOPP** | **28.02.2020** |
|  |

**SMERNICA PRE POSKYTOVANIE**

**OSOBNÝCH OCHRANNÝCH**

**PRACOVNÝCH PROSTRIEDKOV**

|  |  |  |  |  |
| --- | --- | --- | --- | --- |
|  | **Funkcia** | **Titul, meno a priezvisko** | **Dátum** | **Podpis** |
| **Vypracoval:** | ABT | Ing. Miroslav Rabčan | 28.02.2020 |  |
| **Schválil:** | ŠO - riaditeľ | PaedDr. Štefan Viktor | 28.02.2020 |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Zamestnanec:** | | **OSOBNÁ KARTA**  **poskytnutých OOPP** | | | | **Profesia:** | | | |
| **Názov poskytnutého OOPP** | **Životnosť**  **v mesiacoch** | | **Dátum poskytnutia** | | | | | | |
| **Potvrdenie prijatia – podpis zamestnanca** | | | | | | |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |
|  |  | |  |  |  | |  |  |  |
|  |  |  | |  |  |  |

**Smernica na poskytovanie OOPP**

**Úvodné ustanovenia**

**Účel:**

Vedenie organizácie **Základná škola s Materskou školou VITANOVÁ** - Vitanová č. 90, v súlade

so zákonom NR SR č. **124/2006** Z. z. o bezpečnosti a ochrane zdravia pri práci a o zmene a doplnení niektorých zákonov a nariadením vlády SR č. **395/2006** Z. z., o minimálnych požiadavkách na poskytovanie a používanie osobných ochranných pracovných prostriedkov vydáva túto organizačnú smernicu.

Účelom tejto smernice je stanovenie rozsahu a  podmienok poskytovania osobných ochranných pracovných prostriedkov (ďalej len „OOPP“) na základe vyhodnotenia analýzy rizík vyplývajúcich z pracovných procesov a  pracovných činností zamestnancov pohybujúcich sa a pracujúcich v priestoroch organizácie **Základná škola s Materskou školou VITANOVÁ** - Vitanová č. 90.

Zamestnávateľ poskytovaním OOPP zamestnancom chce predchádzať pracovným úrazom, ochoreniam, poruchám zdravia podmienených prácou a obmedzovať pôsobenie zdraviu škodlivých faktorov práce a pracovného prostredia na zamestnancov.

**Rozsah platnosti:**

Táto smernica je platná v rámci organizácie **Základná škola s Materskou školou VITANOVÁ** - Vitanová č. 90, a záväzná pre zamestnávateľa a všetkých jeho zamestnancov. Vzťahuje sa taktiež primerane aj na osoby, ktoré sa so súhlasom zamestnávateľa zdržiavajú v jej priestoroch a objektoch.

**Definícia pojmov a skratiek:**

**Definície**

**Zamestnávateľ – Základná škola s Materskou školou VITANOVÁ** - Vitanová č. 90.

**Zamestnanci** – všetci zamestnanci, ktorí sú v zmluvnom pracovnom pomere s **Základná škola s Materskou školou VITANOVÁ** - Vitanová č. 90.

**Vedúci zamestnanci –** zamestnanci, ktorí riadia niektorý z útvarov alebo oddelení v organizácii **Základná škola s Materskou školou VITANOVÁ** - Vitanová č. 90.

**Bezpečnosť a ochrana zdravia pri práci -** je stav pracovných podmienok, ktoré vylučujú alebo minimalizujú pôsobenie nebezpečných a škodlivých činiteľov pracovného procesu a pracovného prostredia na zdravie zamestnancov.

**Nebezpečenstvo -** je stav alebo vlastnosť faktora pracovného procesu a pracovného prostredia, ktoré môžu poškodiť zdravie zamestnanca.

**Ohrozenie -** je situácia, v ktorej nemožno vylúčiť, že zdravie zamestnanca bude poškodené.

**Nebezpečná látka -** je látka, alebo zmes látok, ktoré na základe chemických, fyzikálnych alebo toxických vlastností jednotlivo alebo v kombinácii vytvárajú nebezpečenstvo.

**Objekt -** vymedzený priestor v pôsobnosti organizácie **Základná škola s Materskou školou –**

Vavrečka 204.

**Osobný ochranný pracovný prostriedok (OOPP) -** je každý prostriedok, ktorý zamestnanec pri práci nosí, drží alebo inak používa vrátane jeho doplnkov a príslušenstva, ak je určený na ochranu bezpečnosti a zdravia zamestnanca.

**Práca –** súhrn činností, ktoré zamestnanec alebo skupina zamestnancov vykonáva pri plnení pracovných úloh na konkrétnom pracovisku, vymedzených pracovnými postupmi a technológiou.

**Pracovisko –** fyzický priestor, kde pracovníci zotrvávajú, alebo v ktorom sa pohybujú počas pracovného procesu a ktorý je pod kontrolou zamestnávateľa.

**Pracovné podmienky –** súbor fyzikálnych, chemických, biologických a organizačných faktorov pracovného prostredia a faktorov vyplývajúcich z výkonu práce.

**Pracovný úraz -** je poškodenie zdravia, ktoré bolo zamestnancovi spôsobené pri plnení pracovných úloh alebo v priamej súvislosti s ním nezávisle od jeho vôle krátkodobým, náhlym a násilným pôsobením vonkajších vplyvov

**Právne a ostatné predpisy na zaistenie BOZP** - sú predpisy na ochranu života a predpisy na ochranu zdravia, hygienické predpisy a protiepidemické predpisy, technické predpisy, technické normy, dopravné predpisy, predpisy o požiarnej ochrane a predpisy o manipulácii s horľavinami, výbušninami, zbraňami, rádioaktívnymi látkami, jedmi a inými látkami škodlivými zdraviu, ak upravujú otázky týkajúce sa ochrany života a zdravia.

**Prevencia** - je systém opatrení plánovaných a vykonávaných vo všetkých oblastiach činnosti zamestnávateľa, ktoré sú zamerané na vylúčenie alebo obmedzenie rizika a faktorov podmieňujúcich vznik pracovných úrazov, chorôb z povolania a iných poškodení zdravia z práce, a určenie postupu v prípade bezprostredného a vážneho ohrozenia života alebo zdravia zamestnanca

**Riziko** - je pravdepodobnosť vzniku poškodenia zdravia zamestnanca pri práci a stupeň možných následkov na zdraví.

**Škodlivina** – fyzikálny, chemický alebo biologický faktor v pracovnom prostredí, ktorý svojou kvalitou alebo kvantitou /koncentráciou, intenzitou/, prípadne svojím dlhodobým pôsobením môže vyvolať poruchy zdravia alebo významne narušiť pocit pohody.

**Zdravotný stav** - celkový stav organizmu zamestnanca hodnotený podľa fyziologických reakcií a patologic. prejavov postihnuteľných diagnostickými metódami.

**Skratky**

**AB** - Administratívna budova

**BOZP** - Bezpečnosť a ochrana zdravia pri práci

**MZ** - Ministerstvo zdravotníctva

**NR SR** - Národná rada Slovenskej republiky

**OOPP** - Osobné ochranné pracovné prostriedky

**STN** - Slovenská technická norma

**ZP** - Zákonník práce

**Z. z.** - Zbierka zákonov

**P. P.** - Podľa potreby

**Zodpovednosti a právomoci**

Postupy a zásady uvedené v tejto smernici sú záväzné pre všetkých zamestnancov **Základná škola s Materskou školou VITANOVÁ** - Vitanová č. 90, ktorí sa akýmkoľvek spôsobom podieľajú na realizácii a zabezpečovaní činností popísaných v smernici.

Za spracovanie a aktualizáciu tejto smernice, ako aj jej realizáciu v praxi je zodpovedný

**Ing.** Miroslav **RABČAN – autorizovaný bezpečnostný technik a PaedDr.** Štefan **VIKTOR – štatutárny orgán – riaditeľ školy.**

Všetci zamestnanci sú povinní preukázateľne oboznámiť sa s touto smernicou a dodržiavať jej ustanovenia. Táto smernica je záväzná pre každého zamestnanca organizácie **PaedDr.** Štefan **VIKTOR – štatutárny orgán – riaditeľ školy,** dňom, kedy bol s ňou oboznámený.

Bezpečnostný technik/autorizovaný bezpečnostný technik s touto smernicou oboznamuje vedúcich zamestnancov a ostatných zamestnancov v intervale **1 x za 2 roky.**

**OSOBITNÉ USTANOVENIA**

**Základné ustanovenia:**

* + Osobné ochranné pracovné prostriedky (OOPP) sú určené k tomu, aby sa ich používaním zamestnanci pri plnení pracovných povinností chránili pred rizikami, ktoré by mohli ohroziť ich zdravie, bezpečnosť alebo ich život.
  + Osobné ochranné pracovné prostriedky poskytuje zamestnávateľ vtedy, keď nebezpečenstvo nemožno vylúčiť alebo obmedziť technickými prostriedkami, prostriedkami kolektívnej ochrany ani metódami a formami organizácie práce. Prehľad osobných ochranných pracovných prostriedkov, ktoré sa poskytujú jednotlivým profesiám je uvedený v smernici OOPP.
  + Ako osobný ochranný pracovný prostriedok sa zamestnancom poskytuje aj pracovný odev a obuv, ak pracujú v prostredí, v ktorom ich odev alebo obuv podliehajú mimoriadnemu opotrebeniu alebo znečisteniu tak, že sa stanú nepoužívateľné za čas kratší ako šesť mesiacov. Vedúci zamestnanci, ktorí sa v rámci svojich pracovných povinností zdržiavajú na pracoviskách, na ktorých sú prideľované OOPP, majú nárok na pridelenie príslušných OOPP, vyšpecifikovaných pre dané profesie a pracoviská.
  + Poskytovať možno len tie osobné ochranné pracovné prostriedky, ktoré boli schválené príslušnou autorizovanou skúšobňou (doklad o zhode výrobku) v súlade so zákonom č. 264/1999 Z. z. a Bezpečnostným technikom/Autorizovaným bezpečnostným technikom v spolupráci s príslušnými vedúcimi zamestnancami.
  + **Osobné ochranné pracovné prostriedky musia:**
* zabezpečovať účinnú ochranu pred existujúcimi nebezpečenstvami a predvídateľnými nebezpečenstvami a sám nesmie zvyšovať riziko,
* zodpovedať existujúcim a predvídateľným pracovným podmienkam a pracovnému prostrediu na pracovisku,
* vyhovovať ergonomickým požiadavkám, zdravotnému stavu zamestnanca a po nevyhnutnom malom prispôsobení aj telu zamestnanca, ak to osobný ochranný pracovný prostriedok umožňuje,
* byť zdravotne neškodný.
  + Tam, kde prítomnosť viacerých nebezpečenstiev vyžaduje, aby zamestnanec používal súčasne viac druhov osobných ochranných pracovných prostriedkov, musia sa OOPP dať navzájom kombinovať tak, aby boli proti týmto nebezpečenstvám účinné.
  + Príslušní vedúci zamestnanci zabezpečia vybavenie zamestnancov osobnými ochrannými pracovnými prostriedkami, určenými v karte pridelenia OOPP tak, aby ich chránili pred nebezpečenstvami vyplývajúcimi z práce, oboznámia zamestnancov s nebezpečenstvami, pred ktorými ich používanie OOPP chráni, a súčasne zamestnancov preukázateľne poučia o správnom používaní a nosení týchto osobných ochranných pracovných prostriedkov, o ich čistení a skladovaní. Oboznámenie vedúcich zamestnancov zabezpečí Bezpečnostný technik/autorizovaný bezpečnostný technik.
  + Osobné ochranné pracovné prostriedky sa používajú určeným spôsobom a na určené účely po celý čas trvania nebezpečenstva.
  + Zamestnávateľ poskytuje osobné ochranné pracovné prostriedky podľa svojho zoznamu poskytovaných osobných ochranných pracovných prostriedkov, ktorý je vypracovaný na základe vykonanej analýzy rizík vyplývajúcich z pracovných procesov.
  + Hodnotenie rizík, ktoré je vypracované Bezpečnostným technikom/autorizovaným bezpečnostným technikom v spolupráci s príslušnými vedúcimi zamestnancami obsahuje :
* analýzu rizík každej práce (pracoviska) a určenie tých, ktoré nemožno vylúčiť alebo obmedziť a ktoré môžu ohroziť život a zdravie zamestnanca,
* charakteristiku vlastností, ktoré musia mať OOPP, aby boli účinné proti nebezpečenstvám,
* hodnotenie, či osobné ochranné pracovné prostriedky, ktoré bude zamestnancom poskytovať, poskytujú účinnú ochranu pred nebezpečenstvami, zodpovedajú podmienkam práce a pracovného prostredia, spĺňajú ergonomické požiadavky, vyhovujú zdravotnému stavu a pod.
  + Ak sa zmenia riziká v dôsledku zmeny technológie, organizácie práce, alebo v dôsledku zmeny, alebo zhoršenia pracovných podmienok, ako aj v prípade, ak sú dostupné účinné technické prostriedky a prostriedky kolektívnej ochrany na vylúčenie alebo obmedzenie nebezpečenstiev alebo ak sú dostupné účinnejšie osobné ochranné pracovné prostriedky, Bezpečnostný technik/autorizovaný bezpečnostný technik v spolupráci s vedúcimi zamestnancami znovu zanalyzujú nebezpečenstvá a prehodnotia vhodnosť poskytovaných OOPP, pričom zabezpečia vykonanie zmeny v kartach o pridelení OOPP v rámci zmenového konania.
  + OOPP sú majetkom zamestnávateľa, ktorý ich poskytuje bezplatne zamestnancom k trvalému alebo prechodnému používaniu pre výkon prác počas trvania rizika.
  + Zamestnancom, ktorí vykonávajú len príležitostne prácu, pri ktorej sa OOPP poskytujú, zabezpečia ich pridelenie príslušní vedúci zamestnanci len na dobu výkonu práce. OOPP budú trvalo uskladnené v organizácii **Základná škola s Materskou školou VITANOVÁ** - Vitanová č. 90, odkiaľ sa budú pre zabezpečenie daných prác poskytovať príslušným zamestnancom.
  + OOPP – ochranné biele plášte sa poskytujú aj iným osobám, ktoré sa zo súhlasom zamestnávateľa zdržiavajú v jej priestoroch a objektoch ( výkon kontrol ŠOD, návštevy, a pod.).
  + **Zamestnancom iných firiem, ktoré vykonávajú činnosť pre zamestnávateľa na základe dohôd na jej pracoviskách, prideľuje OOPP ich zamestnávateľ v súlade so zákonom č. 124/2006 Z. z., o BOZP pokiaľ sa zmluvné strany nedohodli inak.**
  + Osobné ochranné pracovné prostriedky, pri ktorých je predpísaná priama kontrola podľa príslušnej STN sa vymieňajú okamžite, keď výsledok kontroly preukáže nesúlad s príslušnou normou.
  + Doba výmeny OOPP je určená stratou funkčných vlastností OOPP, kde lehota výmeny nemusí byť identická s doporučenou lehotou, alebo lehotou použitia pre konkrétne OOPP (dielektrické rukavice, ochranné filtre a pod.). Akonáhle stratí OOPP svoje ochranné vlastnosti, ktorými má zamestnanca chrániť, alebo skončí jeho expiračná doba, musí príslušný vedúci zamestnanec zabezpečiť zamestnancovi vydanie nového OOPP.

**Povinnosti a práva vedúcich zamestnancov v súvislosti** **s poskytovaním OOPP**

**Povinnosti vedúcich zamestnancov**

Prehľad poskytovaných OOPP pre jednotlivé profesie zostavuje a priebežne novelizuje Bezpečnostný technik/autorizovaný bezpečnostný technik v spolupráci s príslušnými vedúcimi zamestnancami a zástupcami zamestnancov.

**Ďalej sú vedúci zamestnanci povinní:**

* + sústavne vyhodnocovať riziká, ktorými sú nimi riadení zamestnanci pri práci vystavení a určiť tie, ktoré nemožno vylúčiť alebo obmedziť a ktoré môžu ohroziť zdravie zamestnancov,
  + zabezpečiť včasné a úplné prideľovanie OOPP zamestnancom podľa vypracovaného prehľadu poskytovaných OOPP pre jednotlivé profesie,
  + **novoprijatých zamestnancov pred pridelením na danú prácu ihneď vybaviť potrebnými osobnými ochrannými pracovnými prostriedkami tam, kde hrozí bezprostredné nebezpečenstvo ohrozenia zdravia (pracovný odev, pracovné potravinárske rukavice pri práci v kuchyni ).**
  + pri výbere OOPP pre určitého zamestnanca akceptovať jeho zdravotný stav, aby napriek jeho zdravotným obmedzeniam ( krátkozrakosť, alergia a pod.) dostal vhodný a účinný typ OOPP,
  + pri výskyte viacerých nebezpečenstiev rešpektovať vzájomnú kombinovateľnosť jednotlivých druhov OOPP pri zachovaní vysokej účinnosti ochranných funkcií každého z nich,
  + **pokiaľ OOPP stratí funkčnú vlastnosť z dôvodu nekvality jeho výroby uplatniť si u predajcu / výrobcu reklamáciu,**
  + **ak OOPP stratí funkčnú vlastnosť z dôvodu nadmerného opotrebovania alebo znehodnotenia, zabezpečiť vybavenie príslušného zamestnanca ihneď novým príslušným OOPP, pričom zamestnanec poškodené OOPP musí vrátiť,**
  + vykonávať sústavne kontrolu používania OOPP u svojich zamestnancov a zistené skutočnosti zaznamenávať do Zápisníka BOZP, pričom za zistené nedostatky v tomto smere je potrebné vyvodzovať postihy pre porušenie pracovnej disciplíny v súlade so ZP a Pracovným poriadkom.

**Finančný postih za nedodržiavanie používania OOPP je – 10 €.**

* + v rámci komplexnej previerky stavu BOZP vyhodnotiť dodržiavanie zásad poskytovania a používania OOPP.

### **Právomoci vedúcich zamestnancov**

**Vedúci zamestnanci majú právo:**

* + **stanoviť výšku opotrebenia a hodnotu úhrady pomernej časti z ceny OOPP pri odchode zamestnanca z dôvodu hrubého porušenia pracovnej disciplíny,**
  + k rozviazaniu pracovného pomeru so zamestnancom, ktorý aj napriek preukázateľnému upozorneniu nepoužíva pridelené OOPP (porušenie pracovnej disciplíny),
  + vyjadrovať sa k výberu jednotlivých typov a druhov OOPP,
  + **za úmyselné poškodenie alebo stratu OOPP zamestnancom, požadovať náhradu za vzniknutú škodu od tohto zamestnanca v súlade so Zákonníkom práce.**

## Povinnosti a práva zamestnancov v súvislosti s poskytovanými OOPP

### **Povinnosti zamestnancov**

Zamestnanci, ktorým boli poskytnuté OOPP sú povinní používať ich určeným spôsobom, pri pracovných činnostiach pre ktoré im boli pridelené, počas celého trvania nebezpečenstva a v súlade s pokynmi na používanie OOPP, ktoré im boli poskytnuté zrozumiteľným spôsobom.

**Používať OOPP na súkromné účely sa prísne zakazuje.**

**Zamestnanci sú ďalej povinní:**

* + primerane sa starať o pridelené OOPP,
  + neodkladne hlásiť stratu funkčných vlastností (znehodnotené nosením, poliate olejom, roztrhané a pod.) prideleného OOPP svojmu príslušnému vedúcemu zamestnancovi a žiadať jeho výmenu,
  + neprať OOPP v chemických látkach (acetón, trichlóretylén, tetrachlóretylén a pod.),
  + pri ukončení pracovného pomeru pridelené OOPP vrátiť príslušnému vedúcemu zamestnancovi v čistom stave,
  + za škodu na OOPP, ktorú zamestnanci spôsobili ich stratou, nesprávnym, resp. nedbalým zaobchádzaním alebo ich úmyselne poškodili tak, že sa nedajú ďalej používať, zodpovedajú v súlade so ZP.

### **Práva zamestnancov**

**Zamestnanci majú právo:**

* + zúčastniť sa na riešení problematiky výberu a poskytovania OOPP a vyjadriť sa k prideleným OOPP,
  + upozorniť príslušného vedúceho zamestnanca na nedostatočné funkčné vlastnosti pridelenej OOPP a na poškodenie OOPP z dôvodu používania,
  + zástupca zamestnancov pre BOZP má právo kontrolovať evidenciu prideľovania OOPP zamestnancom, dodržiavanie zásad pri vybavení zamestnancov predpísanými OOPP a vyjadrovať sa k výberu OOPP na úseku, kde túto činnosť ako zástupca vykonáva.

**Nákup a zabezpečovanie OOPP**

* + Za objednávanie a nákup OOPP podľa prehľadu poskytovaných OOPP pre jednotlivé profesie, zodpovedá: **p.** .............................................. tak, aby na sklade bolo vždy zabezpečené minimálne potrebné množstvo OOPP z každého vyšpecifikovaného druhu. OOPP, ktoré sa poskytujú zamestnancom, ktorí vykonávajú prácu len príležitostne objednávajú príslušní vedúci zamestnanci.
  + **Spôsob objednávania:** napr. nákup ...................................................
  + Evidenciu prideľovania OOPP (rukavice, atď.) jednotlivým zamestnancom pre kontroly BOZP vedie príslušný vedúci zamestnanec. K tomu použije tlačivo pre pridelenie OOPP *( príslušný určený formulár pre evidenciu).*
  + Nákupca je povinný vyžiadať si vrátenie opotrebovaných OOPP, ako aj tých, ktoré stratili funkčné vlastnosti. OOPP sa nevracajú v prípade úmrtia zamestnanca, alebo ak zamestnanec ukončil pracovný pomer z dôvodu nákazlivej alebo infekčnej choroby.
  + O spôsobe ďalšieho nakladania s vrátenými OOPP rozhodne príslušný vedúci zamestnanec.
  + Kontrolu OOPP, pri ktorých je táto predpísaná príslušnou STN zabezpečuje príslušný vedúci zamestnanec.

**Označovanie OOPP**

* + Hospodárne a správne využívanie pridelených OOPP si vyžaduje, aby OOPP boli označené identifikačnými údajmi zamestnávateľa ( názov alebo logo, ktoré zodpovedá určenému vzoru)
  + Označenie nesmie znižovať funkčné vlastnosti OOPP, musí byť viditeľné a musí vykazovať potrebnú stálosť v podmienkach používania, čistenia a údržby.
  + **Označenie OOPP je potrebné zabezpečiť:**
* u výrobcov
* u dodávateľov
* priamo v organizácii
  + **Za vhodné spôsoby označovania sa pritom považuje:**
* našívanie,
* vyšívanie,
* nažehľovanie,
* lepenie,
* farbenie,
* potláčanie,
* pečiatkovanie.
  + Označenie OOPP je potrebné zabezpečiť pre ochranné a pracovné odevy ( jednodielne, dvojdielne, plášte, vesty, oteplené kabáty ), pre tričká.
  + Označenie nie je potrebné pri prostriedkoch osobnej ochrany určených na jednorázové použitie.

**Ochranné a pracovné odevy, sa označujú nasledovným spôsobom: ...........................................**

**Poskytovanie umývacích, čistiacich a  dezinfekčných prostriedkov**

* + Zamestnávateľ v súlade so ZP a zákonom č. 124/2006 Z. z. bezplatne poskytne zamestnancom v súlade s touto smernicou aj umývacie, čistiace a dezinfekčné prostriedky, potrebné na zabezpečenie telesnej hygieny.
  + Za objednávanie umývacích, čistiacich a dezinfekčných prostriedkov zodpovedá príslušný vedúci zamestnanec.
  + Vydanie týchto prostriedkov zo skladu zabezpečí príslušný vedúci zamestnanec formou výdajky. Nákupca po vydaní prostriedkov vráti jednu kópiu podpísanej výdajky vedúcemu zamestnancovi a ten je povinný túto kópiu výdajky archivovať.
  + Za nákup umývacích, čistiacich a dezinfekčných prostriedkov zodpovedá nákupca.
  + Za výdaj a evidenciu umývacích, čistiacich a dezinfekčných prostriedkov zodpovedá príslušný vedúci zamestnanec. Evidenciu prideľovania umývacích, čistiacich a dezinfekčných prostriedkov jednotlivým zamestnancom vedie príslušný vedúci zamestnanec.

**Súvisiace dokumenty a záznamy**

Jedná sa o dokumenty a záznamy, ktoré vznikajú pri zabezpečovaní činností popísaných v tejto smernici.

**Dokumenty**

**Dokumenty, na ktoré sú odkazy v tejto smernici a ďalej o dokumenty majúce priamu súvislosť (resp. súčinnosť) so zabezpečovaním činností v tejto smernici popísaných:**

* + Zákon NR SR č. 311/2001 Z.z. Zákonník práce v znení neskorších predpisov
  + Zákon NR SR č. 124/2006 Z.z o bezpečnosti a ochrane zdravia pri práci a o zmene a doplnení niektorých zákonov
  + Zákon NR SR č. 355/2007 Z.z. o o ochrane, podpore a rozvoji verejného zdravia a o zmene a doplnení niektorých zákonov
  + Zákon NR SR č. 264/1999 Z.z o technických požiadavkách na výrobky a o posudzovaní zhody a o zmene a doplnení niektorých zákonov
  + Nariadenie vlády č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov
  + Nariadenie vlády č. 391/2006 Z.z. o minimálnych bezpečnostných a zdravotných požiadavkách na pracovisko

**Záverečné ustanovenia**

Postupy a zásady stanovené v tejto smernici sú záväzné pre všetkých zamestnancov organizácie **Základná škola s Materskou školou VITANOVÁ** - Vitanová č. 90**,** ktorí sa akýmkoľvek spôsobom podieľajú na realizácii a zabezpečovaní činností v smernici popísaných a primerane aj pre osoby, ktoré sa so súhlasom zamestnávateľa zdržiavajú v jej priestoroch a objektoch.

Na osoby, ktoré sú pre zamestnávateľa činné na základe dohôd o prácach vykonávaných mimo pracovného pomeru, sa vzťahuje táto smernica v súlade s §18 zákona NR SR č. 124/2006 Z. z., o BOZP v rozsahu vyplývajúcom z týchto dohôd.

**Všetky zmeny v tejto smernici je oprávnený vykonávať Bezpečnostný technik/autorizovaný bezpečnostný technik.**

Za uloženie existujúcich výtlačkov dokumentu – udržiavanie v čitateľnej podobe, uloženie na dostupnom mieste, ochrana proti strate, zničeniu alebo zneužitiu – zodpovedajú užívatelia danej smernice.

|  |  |  |  |  |  |
| --- | --- | --- | --- | --- | --- |
| **Upratovačka** | | | | | |
| **Druh činnosti** | **Druh nebezp.** | **Zdroj nebezp.** | **Druh OOPP** | **OOPP Chráni** | **Doba mes.** |
| Práca pri upratovaní | Mechanické | Poškodenie odevu | Pracovný plášť alebo montérky | telo | 24 |
| Umývanie podlahy | Fyzikálne | Pošmyknutie – pád | Pracovná obuv protišmyková | nohy | 24 |
| Umývanie, čistenie | Chemické | Čistiace prostriedky | Gumené rukavice | ruky | P. P. |
| Umývanie okien | Fyzikálne | Práca vo výške nad 1,5m | Bezpečnostný pás | telo | P. P. |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Školník - školníčka** | | | | | |
| **Druh činnosti** | **Druh nebezp.** | **Zdroj nebezp.** | **Druh OOPP** | **OOPP Chráni** | **Doba mes.** |
| Pri údržbárskych činnostiach | Mechanické | Poškodenie odevu | Pracovný plášť alebo montérky | celé telo | P. P. |
| čistení chodníkov školského areálu | Fyzikálne | Počasie – chlad | Oteplený kabát 3/4 | telo | 36 |
| Pri údržbárskych činnostiach | Mechanické | Nerovnosť terénu, pád predmetu na nohu | Pracovná obuv kožená | nohy | P. P. |
| Práce exteriéry | Fyzikálne | Počasie – chlad | Pracovná obuv oteplená | nohy | 36 |
| Pri údržbárskych činnostiach |  | Vzájomné ohrozenie, zlá viditeľnosť | Reflexná vesta | telo | P. P. |
| Pri údržbárskych činnostiach | Mechanické | Porezanie – odretie, seknutie | Pracovné rukavice | ruky | P. P. |
| Práce exteriéry  v zime | Fyzikálne | Počasie – chlad | Rukavice proti chladu | ruky | P. P. |
| Práce exteriéry  v zime | Fyzikálne | Počasie – chlad | Čiapka proti chladu | hlava | P. P. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Kuchárka – pomocná kuchárka** | | | | | | | | | | |
| **Druh činnosti** | | **Druh nebezp.** | | **Zdroj nebezp.** | | **Druh OOPP** | **OOPP Chráni** | | **Doba mes.** | |
| Príprava stravy | | Mechanické | | Práca so strojovým zariadením | | biele tričko - košeľa, biele nohavice | Celé telo | | 12 | |
| Príprava stravy | | Fyzikálny | | Pošmyknutie – pád | | Pracovná obuv protišmyková | Nohy | | 12 | |
| Príprava stravy | | Fyzikálny | | Rotujúce časti - navinutie vlasov | | sieťka na vlasy/ šatka | Hlava | |  | |
| Umývanie riadu | | Chemické | | Čistiace prostriedky | | Gumené rukavice | Ruky | | P. P. | |
| **Pomocná**  **kuchárka** | |  | |  | |  |  | |  | |
| Práca pri umývaní riadu a upratovaní | | Mechanické | | Práca so strojovým zariadením | | Cele tričko - košeľa, biele nohavice | Celé telo | | 12 | |
| Práca pri umývaní riadu a upratovaní | | Fyzikálne | | Pošmyknutie – pád | | Pracovná obuv protišmyková | Nohy | | 12 | |
| **Prevážanie stravy mimo objekt** | | Fyzikálny | | Počasie – chlad | | Pracovná obuv oteplená | Nohy | | 36 | |
| **Prevážanie stravy mimo objekt** | | Fyzikálny | | Počasie – chlad | | Oteplený kabát 3/4 | Telo | | 36 | |
| Práca pri umývaní riadu a upratovaní | | Chemické | | Čistiace prostriedky | | Gumené rukavice | Ruky | | P. P. | |
| **Pracovník na práce so záhradnou kosačkou a krovinorezom** | | | | | | | | | | |
| **Druh činnosti** | **Druh nebezp.** | | **Zdroj nebezp.** | | **Druh OOPP** | | | **OOPP Chráni** | | **Doba mes.** |
| Práca zo  záhradnou kosačkou | Mechanické | | Poškodenie odevu | | Pracovný odev (montérky) | | | celé telo | | 24 |
| Práca s krovinorezom | Mechanické | | Porezanie, bodnutie,  odletujúce vymrštené predmety | | Pracovný odev – nohavice (protiporezové ) | | | nohy | | 36 |
| Práca s krovinorezom  a záhradnou kosačkou | Mechanické | | Nerovnosť terénu, pád predmetu na nohu, úlet častíc do nohy | | Pracovná obuv kožená s kovovou špicou | | | nohy | | 24 |
| Práca s krovinorezom | Mechanické | | Porezanie – odretie | | Pracovné rukavice | | | ruky | | P. P. |
| Práca s krovinorezom | Mechanické | | Úlety častíc predmetov | | Prilba zo štítom | | | hlava + tvár | | P.P |
| Práca s krovinorezom  a záhradnou kosačkou | Fyzikálne | | Poškodenie sluchu | | Slúchadlové chrániče sluchu | | | uši | | 36 |
| Práca s krovinorezom  a záhradnou kosačkou |  | | Vzájomné ohrozenie, zlá viditeľnosť | | Reflexná vesta | | | celé telo | | P.P. |